Príloha č. 1

Poučenie a mlčanlivosť oprávnenej osoby
(ďalej len „Poučenie“)
podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie“) a zákona č. 18/2018 Z. z. o ochrane osobných údajov a zmene a doplnení niektorých zákonov v znení neskorších predpisov (ďalej len „zákon o ochrane osobných údajov“)

Obchodné meno:	
Sídlo:			
IČO:			
DIČ:			
IČ DPH:				
Zastúpený:					
(ďalej len „Prevádzkovateľ “)

Čl. I
Poučenie oprávnenej osoby
1.1 Oprávnená osoba spracúva osobné údaje v informačných systémoch Prevádzkovateľa v súlade so Záznamom o spracovateľských činnostiach Prevádzkovateľa výlučne na konkrétne určený, výslovne uvedený a oprávnený účel, v rozsahu a spôsobom zodpovedajúcim tomuto účelu, zákonným spôsobom a pri dodržaní nariadenia, zákona o ochrane osobných údajov, Internej smernice na ochranu osobných údajov Prevádzkovateľa, ďalších všeobecne záväzných právnych predpisov a vnútorných predpisov Prevádzkovateľa.

Čl. II
Práva a povinnosti oprávnenej osoby
2.1	Oprávnená osoba má právo na:
a)	pridelenie prístupových práv do určených informačných systémov Prevádzkovateľa podľa Čl. VI, a to v rozsahu nevyhnutnom na plnenie jej úloh; nevyhnutnosť je priamo určená pracovným zaradením, funkciou alebo postavením oprávnenej osoby,
b)	opätovné poučenie, ak došlo k podstatnej zmene jej pracovného alebo funkčného zaradenia, a tým sa významne zmenil obsah náplne jej pracovných činností, alebo sa podstatne zmenili podmienky spracúvania osobných údajov alebo rozsah spracúvaných osobných údajov v rámci jej pracovného alebo funkčného zaradenia,
c)	vykonávanie spracovateľských operácii s osobnými údajmi v mene Prevádzkovateľa, vrátane osobitnej kategórie osobných údajov, v rozsahu nevyhnutnom na plnenie pracovných úloh určených opisom pracovného miesta oprávnenej osoby 
d)	odmietnutie vykonať pokyn k spracúvaniu osobných údajov, ktorý je v rozpore so všeobecne záväznými právnymi predpismi, vnútornými predpismi Prevádzkovateľa alebo dobrými mravmi.
2.2	Oprávnená osoba je povinná:
a) v súvislosti so svojím pracovným zaradením u Prevádzkovateľa získavať len nevyhnutné osobné údaje, a to v súlade so zákonom ustanoveným alebo vymedzeným účelom; je neprípustné, aby oprávnená osoba získavala osobné údaje pod zámienkou iného účelu spracúvania alebo inej činnosti
b) vykonávať povolené spracúvanie len so správnymi, úplnými a podľa potreby aktualizovanými osobnými údajmi vo vzťahu k účelu spracúvania, 
c) nesprávne a neúplné osobné údaje bez zbytočného odkladu opraviť alebo  vymazať,
d) oznámiť dotknutej osobe, že spracúva jej osobné údaje v mene Prevádzkovateľa, poučiť ju o povinnosti poskytnúť osobné údaje a o existencii jej práv podľa zákona o ochrane osobných údajov,
e) postupovať výlučne v súlade s technickými a organizačnými opatreniami prijatými Prevádzkovateľom v Internej smernici na ochranu osobných údajov,
f) chrániť prijaté dokumenty a súbory pred stratou, poškodením, zneužitím, odcudzením, neoprávneným sprístupnením alebo poskytnutím a pred inými neprípustnými formami spracúvania,
g) dodržiavať mlčanlivosť o osobných údajoch, s ktorými prichádza do styku, a to aj po zániku jej funkcie alebo pracovnoprávneho vzťahu s Prevádzkovateľom, okrem zákonom stanovených výnimiek podľa § 79 ods. 3 zákona o ochrane osobných údajov; povinnosť mlčanlivosti trvá aj po ukončení spracúvania osobných údajov,
h) bezodkladne oznámiť Prevádzkovateľovi porušenie ochrany osobných údajov,
i) dodržiavať všetky povinnosti, o ktorých bola oprávnená osoba poučená.
2.3	Oprávnená osoba nesmie osobné údaje spracúvané Prevádzkovateľom použiť na svoju osobnú potrebu ani na potrebu inej osoby, ani na iný účel, než je určený v tomto Poučení.

Čl. III
Zodpovednosť za porušenie práva a povinností
3.1	Oprávnená osoba môže porušením povinností podľa Čl. II bod 2.2 alebo zneužitím oprávnení podľa Čl. II bod 2.3 naplniť skutkovú podstatu správnych deliktov podľa § 104 a 105 zákona o ochrane osobných údajov.
3.2	Oprávnená osoba berie na vedomie, že sa môže pri protiprávnom nakladaním s osobným údajmi dopustiť trestného činu podľa § 247, § 247a, § 247b alebo § 374 zákona č. 300/2005 Z. z. Trestný zákon v znení neskorších predpisov.

Čl. VI
Rozsah oprávnení a popis povolení činností
4.1	Rozsah oprávnení oprávnenej osoby súvisiacich so spracúvaním osobných údajov je vymedzený týmto Poučením, účelom spracúvania osobných údajov vymedzeným v Internej smernici na ochranu osobných údajov a v Zázname o spracovateľských činnostiach Prevádzkovateľa, ako aj všeobecne záväznými právnymi predpismi.
4.2	Popis povolených činností oprávnenej osoby pri dodržaní bodu 4.1 je: oboznamovanie sa s osobnými údajmi, získavanie osobných údajov v mene prevádzkovateľa, zaznamenávanie, sprístupňovanie, usporadúvanie, vyhľadávanie, prehliadanie, poskytovanie, zverejňovanie, oboznamovanie, uchovávanie a likvidácia osobných údajov.
4.3	Iné spracovateľské operácie s osobnými údajmi môže oprávnená osoba vykonať len na základe predchádzajúceho súhlasu alebo poverenia Prevádzkovateľa.

Čl. V
Podmienky spracúvania osobných údajov
5.1	Podmienky spracúvania osobných údajov sú upravené v Internej smernici na ochranu osobných údajov, s ktorou Prevádzkovateľ oprávnenú osobu oboznámil.

Čl. VI
Zoznam oprávnených osôb
6.1	Osoby oprávnené spracúvať osobné údaje v informačnom systéme: 
a) Zdravotná dokumentácia
	Meno a priezvisko, pracovné zaradenie 
	Podpis

	Poučenie vykonal 
	Podpis
	Dátum 
Poučenia

	MUDr.
	
	
	
	

	MDDr.
	
	
	
	

	
	
	
	
	

	
	
	
	
	


	
b) Mzdová a personálna agenda
	Meno a priezvisko, pracovné zaradenie 
	Podpis

	Poučenie vykonal 
	Podpis
	Dátum
 Poučenia

	
	
	
	
	

	
	
	
	
	

	
	
	
	
	

	
	
	
	
	



	c) ...




2.

